## ROMÂNIA

JUDEȚÜL PRAHOVA

COMUNA BUCOV

CONSILIUL LOCAL

## 

## PROIECT DE HOTĂRÂRE NR. 29/06.03.2023

privind participarea UAT comuna Bucov la proiectul **„PH BIBLIOHUB”**

**Având în vedere:**

Referatul de aprobare nr. 7712/2023 al primarului comunei Bucov şi Raportul nr. 7713/2023 al secretarului general privind aprobarea depunerii proiectului PH BIBLIOHUB

* Legea nr. 372/2005 privind performanța energetică a clădirilor, republicată;
* Ordonanță de urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență;
* Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Planul Național de Redresare și Reziliență al României (PNRR);
* Ordinul ministerului dezvoltării, lucrărilor publice și administrației nr. 21791/09.12.2022pentru aprobarea Ghidului specific Finanțarea bibliotecilor pentru a deveni hub-uri de dezvoltare a competențelor digitale aferent PNRR/2022/Componenta 7 Transformarea digitală / INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale,;

În temeiul prevederilor art. 173 alin. (1) lit. d) și alin. (5) lit. a) și a art. 182 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**Consiliul Local al comunei Bucov,judeúl Prahova** adoptă prezenta hotărâre:

**Art.1** Se aprobă participarea UAT comuna Bucov, alături de județul Prahova și unități administrative din cadrul județului la depunerea și implementarea ”PH BIBLIOHUB”, finanțat din PNRR, Componenta C7: Transformare digitală.

**Art. 2** Se aprobă încheierea Acordul de parteneriat prevăzut în Anexa la prezenta hotărâre.

**Art.3** Se deleagă domnul SAVU ION să semneze în numele și pe seama UAT comuna Bucov pentru dotarea Bibliotecii Bucov, Acordul de parteneriat la Cererea de finanțare a proiectului PH BIBLIOHUB.

**Art.4** Direcţia Juridic Contencios şi Administraţie Publică va comunica prezenta hotărâre persoanelor interesate, Instituíei Prefectului.

INITIAT DE PRIMAR, SAVU ION

###### **ROMÂNIA**

**Nr.7712/2023**

**REFERAT DE APROBARE**

la proiectul de hotărâre privind aprobarea Acordului de parteneriat pentru proiectul

**”PH BIBLIOHUB”**

În cadrul Pilonului II Transformare Digitală, este vizată dezvoltarea competențelor digitale ale cetățenilor României în general prin crearea unei rețele naționale a bibliotecilor ca hub-uri de învățare digitală.

Prin acest program vor fi acordate granturi pe baza unei solicitări de finanțare pentru modernizări și extinderi de spații de biblioteci, achiziționarea de calculatoare/tablete și echipamente de instruire, dotare maker-space-uri și biblioteci de obiecte, instruirea membrilor comunităților.

Oportunitatea oferită de această linie de finanțare ne oferă posibilitatea de a crea hub-uri de dezvoltare a competentelor digitale și pentru a cuprinde o sferă cât mai largă a comunităților din judetul Prahova. Proiectul cuprinde și o linie de finantare pentru a echipa bibliotecile publice din județul Prahova și aici având în vedere mai mulți factori: abandon scolar, sărăcie, lipsa locurilor de muncă, lipsa accesului la internet, localitate aflată într-o zonă marginalizată a județului.

Obiectivul general al apelului de proiecte: îmbunătățirea competențelor digitale de bază ale comunităților cu acces limitat la formare digitală și ale grupurilor marginalizate.

Obiectivele specifice ale apelului de proiecte:

* Renovare și echipare cu calculatoare și echipamente tehnice pentru biblioteci rurale, municipale sau orășenești, ce vor fi transformate în huburi de dezvoltare a competențelor digitale
* Schimbare/modernizare echipamente informatice în biblioteci.
* Dezvoltarea competențelor de bază, cum ar fi alfabetizarea digitală, comunicarea, educația în domeniul mass-mediei, crearea de conținut digital, securitatea digitală și educația antreprenorială digitală, ale unui număr de 100.000 de cetățeni din comunități defavorizate.

Astfel, pentru aprobarea Acordului de parteneriat pentru proiectul „**PH BIBLIOHUB”** propun aprobarea prezentului proiect de hotărâre.

**PRIMAR,**

**SAVU ION**

**ROMÂNIA**

**Nr. 7713/2023**

# RAPORT

la proiectul de hotărâre privind aprobarea Acordului de parteneriat pentru proiectul

**”PH BIBLIOHUB”**

În cadrul Pilonului II Transformare Digitală, este vizată dezvoltarea competențelor digitale ale cetățenilor României în general prin crearea unei rețele naționale a bibliotecilor ca hub-uri de învățare digitală.

Digitalizarea creează premisele și pentru asigurarea egalităţii de gen, în sensul participării egale a femeilor şi bărbaţilor pe piaţa forţei de muncă, precum și asigurarea unor avantaje ce țin de o mai mare flexibilitate pentru găsirea unui loc de muncă.

Lipsa competențelor digitale limitează drastic posibilitățile de a-și găsi un loc de muncă sau ași păstra un loc de muncă, de a se dezvolta profesional sau de a beneficia de oportunitățile oferite de era digitală.

Astfel, vor fi acordate granturi pe baza unei solicitări de finanțare pentru modernizări și extinderi de spații de biblioteci, achiziționarea de calculatoare/tablete și echipamente de instruire, dotare maker-space-uri și biblioteci de obiecte, instruirea membrilor comunităților.

Obiectivul general al apelului de proiecte: îmbunătățirea competențelor digitale de bază ale comunităților cu acces limitat la formare digitală și ale grupurilor marginalizate.

Lipsa competențelor digitale limitează drastic posibilitățile de a-și găsi un loc de muncă sau a-și păstra un loc de muncă, de a se dezvolta profesional sau de a beneficia de oportunitățile oferite de era digitală. Bibliotecile publice, ca institutii de includere sociala, trebuie sa asigure accesul copiilor, adulților, în spetă accesul membrilor comunității, indiferent de varsta, avere, mediu familial, gen, mediu rasial sau locatie geografica, nevoi speciale.

Reconversia în hub-uri de dezvoltare a competențelor digitale a bibliotecilor publice din județul Prahova este necesară deoarece vizează ca principal rezultat îmbunătățirea competențelor digitale de bază ale comunităților cu acces limitat la formare digitală și ale grupurilor marginalizate. Marginalizarea nu se defineşte doar din punctul de vedere al sărăciei veniturilor, ci şi în funcţie de capitalul uman (educaţie şi sănătate).

Proiectul cuprinde și o linie de finantare pentru a echipa bibliotecile publice din județul Prahova.

Faţă de cele menţionate mai sus, avizăm favorabil prezentul Proiect de Hotărâre privind aprobarea Acordului de parteneriat pentru proiectul **„PH BIBLIOHUB”.**

SECRETAR GENERAL,

NAE FLORENTINA CRISTINA